88 Mindeskrift for J. Steenstrup. XXII. 



C. Bemærkninger om Vandets Temperatur i Ringkøbing Fjord. 



Temperaturmaalinger er kun foretagne i ringe Antal i Ringkøbing Fjord. De i 

 Tabel I anførte Temperaturobservationer, som opføres sammen med Vægtfyldebestem- 

 melser, er tagne i Maaleglasset samtidig med Vægtfyldebestemmelsen. Kun de Tem- 

 peraturer, der anføres i Klamme, angiver selve Fjord vandets Temperatur. løvrigt vil 

 der i Sommertiden i Reglen ikke være nogen synderlig Forskel paa Temperaturen, 

 hvad enten den tages i Maaleglasset eller i selve Fjord vandet. 



I det store og hele kan man gaa ud fra, at der ikke er nogen stor Forskel mel- 

 lem Fjord vandets Sommer-Middeltemperatur og Luftens Sommer-Middeltemperatur. I 

 denne Henseende forholder Vandet i Ringkøbing Fjord sig som de øvre Vandlag i 

 vore Indsøer^). 



I Foraarstiden har Luften en højere Middeltemperatur end Overfladevandet. I 

 Sommerens Løb kommer et Tidsrum, hvor Luften og Overfladevandet har samme 

 Middeltemperatur, og senere hen paa Sommeren eller om Efteraaret har Vandet en 

 højere Middeltemperatur end Luften. 



I visse grunde Dele af Ringkøbing Fjord, særlig paa Steder, hvor Bunden er sort, 

 kan Vandet paa en sommervarm Solskinsdag opvarmes meget stærkt. Forf. obser- 

 verede saaledes d. 6. JuU 1910 ved Middagstid en Temperatur af 27.5° G. inde ved 

 Klægbanken paa faa Centimeters Dybde. Bunden bestod her af sort Shk. Samtidig 

 var Overfladevandets Temperatur vest for Klægbanken 20.1° C. paa 0.3 Meters Dybde 

 og 16.6° G. paa 1.5 Meters Dybde. 



D. Om Forandringer i Faunaen i Ringkøbing Fjord og Øst-Stadil Fjord siden 

 Aabningen af Hvide Sande Kanalen d. 3. Marts 1910 



1. Ringkøbing Fjord. 



a. Indsamlinger og Fiskeforsøg i Fjorden og Iagttagelser fra det praktiske Fiskeri. 



Hvide Sande Kanalens Aabning betegner Begyndelsen til en ny Saltvandsperiode 

 for Ringkøbing Fjord. Den forøgede Indstrømning af Havvandet til Fjorden maatte 

 naturligt bevirke en Fremtrængning af Saltvandsdyr og en Tilbagetrængning af Fersk- 

 vandsdyr, og den Hastighed, hvormed Kanalens Bredde og Dybde voksede, bevirkede, 

 at Forandringerne i Faunaen foregik i et meget hurtigt Tempo. 



^) Til Vejledning ved Bedømmelsen af Fjordvandets Sommer-Middeltemperatur i Ringkøbing 

 Fjord hidsættes her Maanedsmidlerne for Lufttemperaturen ved Tarm og Vestervig efter Me- 

 teorologisk Instituts „Maanedsoversigt over Vejrforholdene" fra 1911. 



